
"Poporul român are nevoie de un 
președinte credincios care să țină la 
istoria și la valorile neamului său" 
Flacara Ortodoxiei luni, august 08, 2016 credinta, romania 
 
Părintele Justinian Oprina a publicat online o scrisoare 
deschisă adresată Președintelui Klaus Iohannis, în care îi 
aduce zece argumente ce demonstrează, în opinia sa, că 
Iohannis nu făcut nimic care să dovedească respect 
pentru "credința și valorile acestui neam care ne-au ținut 
laolaltă prin restriștile istoriei". 
 
 
Preotul călugăr la o mănăstire din Mitropolia Clujului, Maramureșului și Sălajului îi 
reamintește lui Klaus Iohannis că românii nu vor moschee în București, că s-au 
strâns aproape trei milioane de semnături pentru modificarea Constituției, inițiativă pe 
care ar trebui să o sprijine, că a promulgat legea prin care "martirii temnițelor 
comuniste au fost condamnați a doua oară, fiind interziși în România", în schimb a 
respins-o pe aceea prin care Avram Iancu primea titlul de Erou Național ne 
informează ActiveNews.ro 
 
"Poporul român are nevoie de un președinte credincios care să țină la 
istoria și la valorile neamului său pe care să și le asume și să acționeze în 
numele lor.(...) Trebuie să vă hotărâți, domnule Președinte, dacă vreți să 
fiți președintele românilor sau doar un stăpân străin peste hotarele 
României care ia decizii în beneficiul altor puteri", îi transmite Părintele 
Justinian Oprina. 
 
Citiți scrisoarea INTEGRAL: 
 
 
"Domnule Președinte, 
 
Poporul român trece prin momente de cumpănă, iar conducătorii săi s-au 
îndepărtat de la nevoile neamului nostru. Este multă durere și suferință în 
România de care mai marilor țării nu le pasă. Așa încât îmi fac datoria 
creștinească de a vă atrage atenția asupra câtorva puncte care nu pot să 
lipsească de pe agenda președintelui României: 
 
1. Românii nu vor o moschee turcească la București, un cap de pod al 
Turciei pe pământul nostru strămoșesc apărat cu sânge de înaintași 
pentru a salva identitatea națională despre care nimeni nu poate nega că 
este o moștenire creștină. Dumneavoastră, în loc să ne reprezentați pe 
noi, românii creștini, ați ales să îi strângeți mâna sultanului Turciei și să 
faceți înțelegeri peste capul celor pe care îi reprezentați. 
 
2. Românii nu vor invazie musulmană în țara lor. Primirea de imigranți 
musulmani reprezintă o faptă care contravine nu doar dorinței românilor, 
ci și istoriei și tradiției milenare a poporului nostru. Și dumneavoastră, 
domnule Președinte, sunteți creștin, chiar dacă aparțineți de altă biserică. 
Cum ați putut agrea planul de invadare a pământului românesc pe care au 
luptat împotriva semilunei atâția voievozi precum Ștefan cel Mare, Vlad 
Țepeș, Mircea cel Bătrân, Iancu de Hunedoara, Mihai Viteazu și atâția alți 
români iubitori de țară? În acest caz, puteați cel mult să îi acceptați pe 
creștinii care vin din zonele îndepărtate, dar în niciun caz pe musulmanii 
care aduc cu ei prozelitismul islamic și, Doamne ferește, chiar risc de 
atentate teroriste. 
 
3. Au murit în Argeș atâția copiii nevinovați și nimeni nu a fost sancționat. 
Nu doar că statul român nu încurajează natalitatea, dar, în plus, nici 
măcar nu are grijă de viitorul țării pe care îl reprezintă copiii crescuți cu 
greu și cu dificultăți de mamele românce. Un Guvern care nu este în stare 
să-i protejeze pe copiii țării sale trebuie să plece, dar Guvernul pus de 
dumneavoastră continuă să fie la putere ca și cum nimic nu s-ar fi 
întâmplat. Decidenții de la vârful statului român trebuie să încurajeze 
natalitatea prin măsuri active și eficiente, nu să asiste pasiv la 
depopularea României sau, și mai grav, la asemenea tragedii! 
 
4. S-au strâns în România aproape trei milioane de semnături pentru 
modificarea Constituției în sensul precizării că familia se poate întemeia 
doar pe baza căsătoriei dintre un bărbat și o femeie. Ar trebui să vă 
pronunțați și să acționați în sprijinul acestei inițiative care are menirea de 
a salva poporul român și continuitatea noastră pe aceste meleaguri. 
 
5. Ați respins legea prin care Crăișorul Munților Avram Iancu primea titlul 
de Erou Național, iar acea lege s-a rătăcit prin Parlament, dumneavoastră 
transmițând un semnal clar că nu doriți recunoașterea meritelor celui care 
i-a apărat pe românii din Transilvania de asuprirea maghiară. Dați un 
mesaj public în favoarea recunoașterii Eroului Național Avram Iancu 
pentru ca Parlamentul să înțeleagă că nu vă mai opuneți acelei legi. Dacă 
nu ne recunoașteți eroii, domnule Iohannis, cum puteți fi președintele 
nostru? Nici de Ziua Națională a României nu ați desfășurat recepția 
oficială de la Cotroceni, ca și cum nu ați recunoaște Ziua de 1 Decembrie 
în fața străinătății. Așa de mult vă displace istoria noastră, a românilor? 
 
6. Ați promulgat, în schimb, în mare grabă, legea prin care martirii 
temnițelor comuniste au fost condamnați a doua oară, fiind interziși în 
România. Doar regimul comunist a mai îndrăznit așa ceva în încercarea de 
a arunca vălul uitării peste ei. Poporul român nu i-a uitat însă și, de îndată 
ce și-a recâștigat libertatea, i-a onorat cum se cuvine. Dumneavoastră le-
ați luat acum acea libertate, întorcându-ne în vremurile negrei dictaturi. 
 
7. Nu îi asupriți pe români cu legea vaccinării obligatorii, este nu doar 
împotriva logicii creștine, ci și a drepturilor omului pe care pretindeți că le 
respectați. Este dreptul părintelui să aleagă în privința siguranței copiilor 
lor. România nu trebuie să devină piață de desfacere obligatorie a 
companiilor farmaceutice străine, cu riscurile pe care le presupune 
vaccinarea și despre care nu se vorbește în mod deschis. 
 
8. Aveți datoria să sprijiniți promovarea istoriei românilor prin muzee 
dedicate istoriei naționale corecte și prin sprijinirea predării istoriei 
naționale în școli. Dacă Guvernul pus de dumneavoastră anulează istoria 
din educația copiilor, sunteți părtaș la distrugerea conștiinței naționale. La 
fel, orele de religie trebuie să rămână în programa școlară, ca și orele de 
istorie. În plus, pe cine deranjează prezența Sfintelor Icoane în școli? Sau 
Sfinții nu au loc pentru ca să poată fi manipulate mai ușor mințile prin 
reclame și modele străine? Lipsa educației religioase și istorice are ca scop 
creșterea unei generații înstrăinate, fără valori și fără rădăcini. Acesta este 
planul pe care îl desfășurați în România? 
 
9. În timp ce monumentele altora sunt renovate și promovate, 
monumentele românilor zac în uitare și în ruină, ca și cum cineva ar vrea 
să șteargă amintirea noastră pe aceste meleaguri. Dacă nu sunteți doar 
președintele minorităților din România aveți datoria să atrageți atenția 
Guvernului că românii sunt stăpânii de drept ai acestui pământ și că 
istoria lor are dreptul să fie conservată și rememorată. 
 
10. Teritoriul național devine tot mai mult scena de desfășurare a 
multinaționalelor străine. Vă îndemn să aveți în vedere, prin Guvernul pe 
care îl controlați, de stimularea micilor producător și a țăranilor români 
care sunt marginalizați și aduși la sapă de lemn pentru ca în România să 
aibă loc doar mărfurile străine. Am ajuns să ne importăm mâncarea în 
timp ce recoltele țăranilor se strică pentru că românii nu au unde să-și 
vândă marfa. Acest proces are ca scop distrugerea bazei de producție a 
românilor, iar datoria dumneavoastră ca Președinte este să opriți acest 
dezastru. 
 
Poporul român are nevoie de un președinte credincios care să țină la 
istoria și la valorile neamului său pe care să și le asume și să acționeze în 
numele lor. Nimic din ceea ce ați făcut de când ați devenit președinte nu 
dovedește că respectați credința și valorile acestui neam care ne-au ținut 
laolaltă prin restriștile istoriei. Priviți la înaintași, la Voievozii și Regii 
noștri, și urmați-le credința și fapta! 
 
Trebuie să vă hotărâți, domnule Președinte, dacă vreți să fiți președintele 
românilor sau doar un stăpân străin peste hotarele României care ia 
decizii în beneficiul altor puteri. Stăpâni străini de acest fel am tot avut, 
iar memoria neamului le-a rezervat locul care li se cuvine. Depinde de 
dumneavoastră să vă alegeți locul pe care îl veți avea în istoria poporului 
român! 
 
Preot Protosinghel Justinian Oprina 
Mitropolia Clujului, Maramureșului și Sălajului" 

